
Parlamentul  României

Camera  Deputaţilor
Comisia pentru Sănătate şi Familie
                       Nr. 28/ 194 / 13  mai  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  (PLX nr.263/2004) , trimis comisiei pentru examinare, în fond,  cu adresa nr.PLX 263 din 3 mai 2004 şi adoptat de  Senat în şedinţa din 22 aprilie 2004 , Camera Deputaţilor fiind Cameră Decizională.

La întocmirea raportului, comisia a avut în vedere avizele Comisiei juridice, de disciplină şi imunităţi nr.PLX 263/4.05.2004, Comisiei pentru învăţământ, ştiinţă, tineret şi sport nr.29/150/5.05.2004,  Consiliului Economic şi Social nr.442/3.03.2004, precum şi avizul Consiliului Legislativ nr.30/25.02.2004 .

În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/194  / 13  mai  2004

R A P O R T 

asupra proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  (PLX nr.263/2004)

1. Cu adresa nr.PLX 263 din 3 mai 2004, Comisia pentru sănătate şi familie a fost sesizată cu dezbaterea , în fond, în procedură obişnuită, a proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  (PLX nr.263/2004) adoptat de Senat în şedinţa din 22 aprilie  2004, Camera Deputaţilor fiind Cameră decizională.

La întocmirea raportului, comisia a avut în vedere avizele Comisiei juridice, de disciplină şi imunităţi nr.PLX 263/4.05.2004, Comisiei pentru învăţământ, ştiinţă, tineret şi sport nr.29/150/5.05.2004,  Consiliului Economic şi Social nr.442/3.03.2004, precum şi avizul Consiliului Legislativ nr.30/25.02.2004 .

Proiectul de lege transpune prevederile Directivei Consiliului Uniunii Europene nr.77/452 cu modificările şi completările ulterioare, referitoare la exerciţiul profesiei de asistent medical, precum şi cele ale Directivei Consiliului Uniunii Europene nr.80/154, cu modificările şi completările ulterioare, referitoare la exerciţiul profesiei de moaşă.Prezentul proiect de lege constituie o noutate pentru legislaţia naţională din sectorul de sănătate prin introducerea titlului profesional de asistent medical generalist şi, respectiv moaşă şi prin definirea domeniului de activitate în concordanţă cu criteriile europene. De asemenea, proiectul de lege cuprinde prevederi privind formarea în cele două profesii prin învăţământ universitar, extinderea ariei persoanelor care pot exercita aceste profesii în România şi la alte categorii de cetăţeni străini şi 

totodată armonizarea condiţiilor de exercitare a celor două profesii la cerinţele Uniunii Europene . Un alt aspect tratat în proiectul de lege se referă la îmbunătăţirea organizării şi funcţionării Ordinului Asistenţilor Medicali şi Moaşelor din România prin completarea atribuţiilor acestuia în controlul şi supravegherea profesiilor amintite.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului.

2. Proiectul de lege face parte din  categoria legilor organice, potrivit prevederilor articolului 76 alineatul (1) din Constituţia României, republicată.

3. La dezbaterea proiectului de lege au participat ca invitaţi dl.dr.Gheorghe Popescu director general al Direcţiei generale resurse umane din cadrul Ministerului Sănătăţii, doamna dr.Beatrice Nimereanu, consilier – Direcţia generală de resurse umane – Ministerul Sănătăţii, dl.dr.Radu Constantin, consilier la Direcţia de Integrare Europeană- Ministerul Sănătăţii  şi dl.dr.Sorin Baciu, consilier Ministerul Sănătăţii.

4. La lucrările comisiei din data de 11 mai  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Art.5 lit.d)

“d) participarea asistenţilor medicali generalişti acreditaţi ca formatori, la pregătirea teoretică şi practică a asistenţilor medicali generalişti în cadrul programelor de formare continuă; ”


Se propune ca la art.5 , lit.d) să se reformuleze după cum urmează:

“d) participarea asistenţilor medicali generalişti abilitaţi ca formatori, la pregătirea teoretică şi practică a asistenţilor medicali generalişti în cadrul programelor de formare continuă; “

Autor: dl.dep.prof.dr.Mircea Ifrim (Grupul Parlamentar al PRM).


Asistenţii medicali generalişti pot fi abilitaţi ca formatori la pregătirea asistenţilor medicali generalişti.
Camera Deputaţilor.



2.
Art.8
“Art.8. - Controlul şi supravegherea exercitării profesiei de asistent medical şi a exercitării profesiei de moaşă  se realizează de către Ministerul Sănătăţii şi de către Ordinul Asistenţilor Medicali si Moaşelor din România, denumite în continuare autorităţi competente române.”


Se propune ca art.8 să se reformuleze după cum urmează:

“Art.8. - Controlul şi supravegherea exercitării profesiei de asistent medical cu liberă practică de îngrijiri medicale şi moaşă  se realizează de Ministerul Sănătăţii şi de Ordinul Asistenţilor Medicali şi Moaşelor din România, denumite în continuare autorităţi competente române.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Daniela Bartoş (Grupul Parlamentar al PSD ) .


Ordinul Asistenţilor Medicali şi Moaşelor din România are competenţă numai în controlul şi supravegherea exercitării profesiei de liberă practică de către asistentul medical şi moaşă.
Camera Deputaţilor.



3.
Art.11

“Art.11. - (1) Activitatea asistenţilor medicali şi a moaşelor se desfăşoară în cadrul echipei medicale sau independent. Asistentul medical şi moaşa recunosc rolul celorlalţi membri ai echipei medicale şi participă la menţinerea relaţiilor amiabile în cadrul acesteia.

(2) Asistenţii medicali şi moaşele îşi desfăşoară activitatea conform pregătirii profesionale, în sistem public  şi/sau în sectorul privat, precum şi în colaborare cu furnizorii de servicii de îngrijiri medicale. 

(3) Asistenţii medicali şi moaşele care întrunesc condiţiile prevăzute la art. 1 şi sunt domiciliaţi în România îşi pot desfăşura activitatea şi ca titulari sau asociaţi ai cabinetelor de practică independentă de asistent medical şi , respectiv, de moaşă.”


Se propune ca art.11 să se reformuleze după cum urmează:

“Art.11. – (1)  Asistenţii medicali şi moaşele îşi desfăşoară activitatea conform pregătirii profesionale, în sistem public  şi/sau în sectorul privat, precum şi în colaborare cu furnizorii de servicii de îngrijiri medicale. 
(2) Activitatea asistenţilor medicali şi a moaşelor se desfăşoară în cadrul echipei medicale sau independent pentru îngrijiri medicale . Asistentul medical şi moaşa recunosc rolul celorlalţi membri ai echipei medicale şi participă la menţinerea relaţiilor amiabile în cadrul acesteia.

(3) Asistenţii medicali şi moaşele care întrunesc condiţiile prevăzute la art. 1 şi sunt domiciliaţi în România îşi pot desfăşura activitatea şi ca titulari sau asociaţi ai cabinetelor de practică independentă pentru îngrijri medicale .”

Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Daniela Bartoş (Grupul Parlamentar al PSD ) şi doamna dep.Iulia Pataki (Grupul Parlamentar al UDMR) .


Pentru a asigura logica textelor.

Activitatea asistenţilor medicali şi a moaşelor se poate desfăşura independent numai pentru îngrijirile  medicale.

Idem.
Camera Deputaţilor.



4.
Art.12 alin.(2)

“(2) Asistentul medical  licenţiat si moaşa licenţiată pot fi cadre didactice universitare în instituţii de învăţământ superior care pregătesc asistenţi medicali sau moaşe, precum şi personal de cercetare în instituţii de cercetare.”


Se propune ca alin.(2) al art.12 să se reformuleze după cum urmează:

“(2) Asistentul medical  licenţiat si moaşa licenţiată pot fi cadre didactice universitare în instituţii de învăţământ superior care pregătesc asistenţi medicali sau moaşe.”

Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Daniela Bartoş (Grupul Parlamentar al PSD ) şi doamna dep.Iulia Pataki (Grupul Parlamentar al UDMR) .


Asistentul medical şi moaşa, licenţiaţi, nu sunt pregătiţi pentru domeniul de cercetare.
Camera Deputaţilor.



5.
Art.13 alin.(2)

“(2) Pentru riscurile ce decurg din activitatea profesională, protecţia asistentului medical şi a moaşei se face de către angajator, prin societăţile de asigurări.”


Se propune ca alin.(2) al art.13 să se reformuleze după cum urmează:

“(2) Pentru riscurile ce decurg din activitatea profesională, protecţia asistentului medical şi a moaşei se face de către angajator, prin societăţile de asigurări. În cazul exercitării profesiei de liberă practică independentă pentru îngrijiri medicale, asistentul medical şi moaşa sunt obligaţi să încheie o asigurare de răspundere civilă pentru greşeli în activitatea profesională. “
Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Daniela Bartoş (Grupul Parlamentar al PSD ), doamna dep.dr.Ana Florea (Grupul Parlamentar al Minorităţilor Naţionale)  şi doamna dep.Iulia Pataki (Grupul Parlamentar al UDMR) .


Pentru exercitarea profesiei de liberă practică independentă răspunderea este individuală.
Camera Deputaţilor.

6.
Art.14 alin.(2)

“(2) Procedura privind modalităţile şi condiţiile de verificare şi atestare a nivelului profesional se stabilesc de către  Consiliul Naţional al Ordinului Asistenţilor Medicali şi  Moaşelor din România. “


Se propune ca alin.(2) al art.13 să se reformuleze după cum urmează:

“Art.14. – (2 ) Procedura privind modalităţile şi condiţiile de verificare şi atestare a nivelului profesional se stabilesc de către  Ministerul Sănătăţii şi Consiliul Naţional al Ordinului Asistenţilor Medicali şi  Moaşelor din România.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.Petre Naidin (Fără apartenenţă la un grup parlamentar ).


Această răspundere revine, în principal, Ministerului Sănătăţii .
Camera Deputaţilor.

7.
___
Se propune ca la art.19, după alin.(3) să se introducă un nou text, ca alin.(4) , cu următorul cuprins:

“(4) Planurile de învăţământ şi curricula de pregătire pentru formele de învăţământ prevăzute la alin.(1) sunt diferenţiate.”

Autori: dl.dep.prof.dr.Mircea Ifrim (Grupul Parlamentar al PRM), doamna dep.dr.Daniela Bartoş (Grupul Parlamentar al PSD ) şi doamna dep.Constanţa Popa (Grupul Parlamentar al PRM) .
Această menţiune este absolut necesară.
Camera Deputaţilor.

8.
Art.20

“Art.20. - Asistenţii medicali si moaşele, absolvenţi ai şcolilor sanitare postliceale cu diplomă de bacalaureat, pot accede în colegii universitare cu profil medico-farmaceutic uman şi facultăţi de asistenţi medicali, respectiv în facultăţi de moaşe, în condiţiile legii, cu posibilitatea echivalării studiilor efectuate în învăţământul medical preuniversitar, în condiţiile stabilite de senatele universitare, conform reglementărilor în vigoare privind autonomia universitară.”
Se propune ca art.20 să se reformuleze după cum urmează:

“Art.20. – (1) În învăţământul postliceal sanitar se pot înscrie absolvenţii de liceu cu certificat de absolvire sau diplomă de bacalaureat.

(2) Asistenţii medicali si moaşele, absolvenţi ai şcolilor sanitare postliceale cu diplomă de bacalaureat, pot accede în colegii universitare cu profil medico-farmaceutic uman şi facultăţi de asistenţi medicali, respectiv în facultăţi de moaşe, în condiţiile legii, cu posibilitatea echivalării studiilor efectuate în învăţământul medical preuniversitar, în condiţiile stabilite de senatele universitare, conform reglementărilor în vigoare privind autonomia universitară.”

Autori: dl.dep.prof.dr.Petru Andea (Grupul Parlamentar al PSD), Comisia pentru învăţământ, ştiinţă, tineret şi sport şi dl.dep.prof.dr.Mircea Ifrim (Grupul Parlamentar al PRM) .


Punerea de acord cu prevederile Legii învăţământului nr.84/1995, modificată prin Legea nr.151/1999 şi prin Legea nr.268/2003, art.52 alin.(2), respectiv art.26 alin.(1) şi cu prevederile Acordului european asupra instruirii şi formării asistenţilor medicali, adoptat la Strasbourg şi devenit lege internă ( Legea nr.529/2002) precum şi Directivele europene nr.77/452/CEE, 77/453/CEE, 80/154/CEE, 80/155/CEE, 2001/19/CEE.
Camera Deputaţilor.

9.
Art.40 alin.(1) şi (2)

“Art.40. - (1) Ordinul Asistenţilor Medicali si Moaşelor din România se organizează şi funcţionează ca organizaţia profesională a asistenţilor medicali si  a moaşelor, nonguvernamentală, de interes public, apolitică, nonprofit, având ca obiect de activitate controlul şi supravegherea exercitării  profesiei de asistent medical şi, respectiv, a profesiei de moaşă.

(2) Ordinul Asistenţilor Medicali si Moaşelor din România are autonomie instituţională şi îşi exercită atribuţiile fără posibilitatea vreunei imixtiuni.”


Se propune ca la art.40, alin.(1) şi (2)  să se reformuleze după cum urmează:

“Art.40. - (1) Ordinul Asistenţilor Medicali si Moaşelor din România se organizează şi funcţionează ca organizaţia profesională a asistenţilor medicali si  a moaşelor, nonguvernamentală, de interes public, apolitică, nonprofit, având ca obiect de activitate controlul şi supravegherea exercitării a profesiei de asistent medical cu liberă practică de îngrijiri medicale şi  moaşă.

(2) Ordinul Asistenţilor Medicali si Moaşelor din România are autonomie instituţională .”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Iulia Pataki (Grupul Parlamentar al UDMR).
Cu motivaţia de la art.8 pct.2 din prezentul raport.

Pentru evitarea pleonasmului.
Camera Deputaţilor.

10.
Art.42 alin.(1) lit.j) şi l)
“……………………………….

j) controlează si supraveghează modul de exercitare a profesiei de asistent medical şi de moaşă, indiferent de forma  şi de unitatea sanitară în care se exercită ;

……………………………….

l) colaborează cu Ministerul Sănătăţii la elaborarea criteriilor şi standardelor de dotare a cabinetelor de practică independentă;”


Se propune ca la art.42  alin.(1) lit.j) şi l)  să se reformuleze după cum urmează:

“……………………………….

j) controlează si supraveghează împreună cu Ministerul Sănătăţii modul de exercitare a profesiei de asistent medical şi de moaşă, indiferent de forma  şi de unitatea sanitară în care se exercită ;

……………………………….

l) colaborează cu Ministerul Sănătăţii la elaborarea criteriilor şi standardelor de dotare a cabinetelor de practică independentă pentru îngrijiri medicale ;”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Daniela Bartoş (Grupul Parlamentar al PSD ) şi doamna dep.Iulia Pataki (Grupul Parlamentar al UDMR) .


Această răspundere revine, în principal, Ministerului Sănătăţii .

Activitatea asistenţilor medicali şi a moaşelor se poate desfăşura independent numai pentru îngrijiri medicale.
Camera Deputaţilor.

11.
Art.42 alin.(2)
“Art.42. - (2) În domeniul formării profesionale, Ordinul Asistenţilor Medicali si Moaşelor din România are următoarele atribuţii:

a) colaborează cu Ministerul Sănătăţii şi Ministerul Educaţiei şi Cercetării la stabilirea numărului anual de locuri în instituţiile de învăţământ acreditate pentru asistenţii medicali şi pentru moaşe;

b) colaborează cu Ministerul Sănătăţii şi Ministerul Educaţiei şi Cercetării  la organizarea educaţiei  continue,  specializării şi creşterii gradului de competenţă profesională a  asistenţilor medicali şi moaşelor; 

c) colaborează cu Ministerul Sănătăţii la elaborarea metodologiei şi tematicilor de concursuri şi examene  pentru asistenţii medicali şi pentru moaşe;

d)  susţine activitatea şi dezvoltarea cercetării ştiinţifice şi organizează manifestări ştiinţifice în domeniul îngrijirilor de sănătate;

e) organizează centre de pregătire lingvistică, necesare pentru exercitarea profesiei de către asistenţii medicali şi moaşele cetăţeni ai statelor membre ai Uniunii Europene, ai statelor aparţinând Spaţiului Economic European sau ai Confederaţiei Elveţiene; 

f) colaborează cu Ministerul Sănătăţii la elaborarea criteriilor de acreditare a unităţilor sanitare în care se efectuează pregătirea practică a studenţilor instituţiilor de învăţământ superior pentru asistenţi medicali şi, respectiv, pentru moaşă, şi a elevilor şcolilor postliceale sanitare.”


Se propune ca alin.(2) al art.42 să se reformuleze după cum urmează:

“Art.42. - (2) În domeniul formării profesionale, Ordinul Asistenţilor Medicali si Moaşelor din România are următoarele atribuţii:

a) colaborează cu Ministerul Sănătăţii şi Ministerul Educaţiei, Cercetării la organizarea educaţiei  continue,  specializării şi creşterii gradului de competenţă profesională a  asistenţilor medicali şi moaşelor; 

b) colaborează cu Ministerul Sănătăţii la elaborarea metodologiei şi tematicilor de concursuri şi examene  pentru asistenţii medicali şi pentru moaşe;

c)  susţine activitatea şi dezvoltarea cercetării ştiinţifice şi organizează manifestări ştiinţifice în domeniul îngrijirilor de sănătate;

d) organizează centre de pregătire lingvistică, necesare pentru exercitarea profesiei de către asistenţii medicali şi moaşele cetăţeni ai statelor membre ai Uniunii Europene, ai statelor aparţinând Spaţiului Economic European sau ai Confederaţiei Elveţiene.”

Autori: dl.dep.prof.dr.Mircea Ifrim (Grupul Parlamentar al PRM)  şi doamna dep.dr.Daniela Bartoş (Grupul Parlamentar al PSD).


Textele lit.a) şi f) eliminate cuprind atribuţii care nu sunt de competenţa Ordinului Asistenţilor Medicali şi Moaşelor din România .
Camera Deputaţilor.

12.
Art.44

“Art.44. - Membrii Ordinului Asistenţilor Medicali şi Moaşelor din România au următoarele drepturi:
a) de a alege şi de a fi ales în organele reprezentative ale Ordinului Asistenţilor Medicali şi Moaşelor din România, în condiţiile prezentei legi;

b) de a avea acces la toate datele care privesc organizarea administrativă a Ordinului Asistenţilor Medicali şi Moaşelor din România şi a filialelor acestuia;

c) de a se adresa nemijlocit tuturor organelor Ordinului Asistenţilor Medicali şi Moaşelor din România, naţionale sau teritoriale, şi de a primi informaţiile solicitate;

d) de a participa la acţiunile organizate de Ordinul Asistenţilor Medicali şi Moaşelor din România şi de a fi informat despre desfăşurarea acestora;

e) de a utiliza dotările materiale şi culturale ale Ordinului Asistenţilor Medicali şi Moaşelor din România;

f) de a solicita şi de a participa la programe de perfecţionare pentru asistenţii medicali şi pentru moaşe;

g) de a contesta sancţiunile primite în termen de 30 zile de la comunicarea lor, conform prevederilor prezentei legi;

h) dreptul  persoanelor care exercită funcţii de conducere la nivel teritorial sau naţional în structurile Ordinului Asistenţilor Medicali si Moaşelor din România, de a-şi menţine locul de muncă pe perioada în care îndeplinesc funcţiile respective; 

i) de a li se acorda, de către Consiliul naţional, pentru merite deosebite, recompense, diplome de onoare şi de excelenţă, la propunerea Biroului executiv al Ordinului Asistenţilor Medicali şi Moaşelor din România, precum şi calitatea de membru de onoare.”

___


Se propune ca la art.44 să se reformuleze după cum urmează:

“Art.44. - Membrii Ordinului Asistenţilor Medicali şi Moaşelor din România au următoarele drepturi:
a) Nemodificat.

b) Nemodificat.

c) Nemodificat.

d) Nemodificat.

Se elimină.

e) de a participa la programe de perfecţionare pentru asistenţii medicali şi pentru moaşe;

f) de a contesta sancţiunile primite în termen de 30 zile de la comunicarea lor, conform prevederilor prezentei legi;

g) dreptul  persoanelor care exercită funcţii de conducere la nivel teritorial sau naţional în structurile Ordinului Asistenţilor Medicali si Moaşelor din România, de a-şi menţine locul de muncă pe perioada în care îndeplinesc funcţiile respective; 

h) de a li se acorda, de către Consiliul naţional, pentru merite deosebite, recompense, diplome de onoare şi de excelenţă, la propunerea Biroului executiv al Ordinului Asistenţilor Medicali şi Moaşelor din România, precum şi calitatea de membru de onoare.

i) beneficiază de asistenţă medicală gratuită şi medicamente gratuite atât personal cât şi pentru membrii lor de familie.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Daniela Bartoş (Grupul Parlamentar al PSD ) .


Pentru o exprimare corectă.

Prin renumerotare.

Pentru o exprimare mai clară.

Prin renumerotare.

Idem.

Idem.

De astfel de drepturi beneficiază, în prezent, şi alte categorii socio-profesionale.
Camera Deputaţilor.

13.
Art.45 alin.(1) şi (2)

“Art.45. - (1) Membrii Ordinului Asistenţilor Medicali şi Moaşelor din România au următoarele obligaţii:
a) să respecte reglementările legale privind exercitarea profesiei;

b) să respecte Statutul Ordinului Asistenţilor Medicali si Moaşelor din România privind exercitarea profesiilor de asistent medical şi de moaşă, precum şi Regulamentul de organizare şi funcţionare a Ordinului Asistenţilor Medicali şi Moaşelor din România;

c) să respecte şi să aplice prevederile Codului de etică şi deontologie al asistentului medical şi al moaşei din România, manifestând un comportament demn în exercitarea profesiei;

d) să se abţină de la orice faptă menită a aduce prejudicii Ordinului Asistenţilor Medicali şi Moaşelor din România sau prestigiului profesiei de asistent medical şi profesiei de moaşă;

e) să achite cu regularitate cotizaţia lunară stabilită.  Neplata timp de 3 luni a cotizaţiei de membru conduce la atenţionarea scrisă şi plata unor penalizări stabilite de Consiliul Naţional, iar neplata timp de 6 luni a cotizaţiei, conduce la suspendarea calităţii de membru;

f) să participe, in scopul perfecţionării profesionale, la manifestările profesionale, iniţiate de către organele de conducere ale Ordinului Asistenţilor Medicali şi Moaşelor din România;

g) să participe la adunările generale ale  filialelor din care fac parte; 

h) să apere reputaţia şi interesele legitime ale asistenţilor medicali şi moaşelor;

i) să facă dovadă cunoaşterii normelor de deontologie profesionala şi a celor care reglementează organizarea şi funcţionarea Ordinului Asistenţilor Medicali şi Moaşelor din România;
j) să respecte Statutul Ordinului Asistenţilor Medicali şi Moaşelor din România, Codul de etică şi deontologie al asistentului medical şi al moaşei din România, hotărârile organelor de conducere ale Ordinului Asistenţilor Medicali şi Moaşelor din România şi regulamentele profesiei; să rezolve sarcinile ce le-au fost încredinţate în calitate de membri sau reprezentanţi ai Ordinului Asistenţilor Medicali şi Moaşelor din România;

k) să nu aducă prejudicii reputaţiei Ordinului Asistenţilor Medicali şi Moaşelor din România şi să acţioneze pe toată durata exercitării profesiei în vederea creşterii gradului de pregătire profesională.

(2) În vederea creşterii gradului de pregătire profesională, asistenţii medicali şi moaşele sunt obligaţi să efectueze  cursuri de pregătire şi alte forme de educaţie  continuă creditate. La cumularea numărului de credite stabilit în acest sens  de către Ordinul Asistenţilor Medicali şi Moaşelor din România se iau în calcul programele, precum  şi celelalte forme de educaţie continuă avizate de către acesta.”


Se propune ca la art.45 alin.(1) şi (2) să se reformuleze după cum urmează:

“Art.45. - (1) Membrii Ordinului Asistenţilor Medicali şi Moaşelor din România au următoarele obligaţii:

a) Nemodificat.

b) Nemodificat.

c) Nemodificat.

d) Nemodificat.

Se elimină.

Se elimină.

e) să participe la adunările generale ale  filialelor din care fac parte; 

f) să apere reputaţia şi interesele legitime ale asistenţilor medicali şi moaşelor;

g) să facă dovadă cunoaşterii normelor de deontologie profesionala şi a celor care reglementează organizarea şi funcţionarea Ordinului Asistenţilor Medicali şi Moaşelor din România;

h) să respecte Statutul Ordinului Asistenţilor Medicali şi Moaşelor din România, Codul de etică şi deontologie al asistentului medical şi al moaşei din România, hotărârile organelor de conducere ale Ordinului Asistenţilor Medicali şi Moaşelor din România şi regulamentele profesiei; să rezolve sarcinile ce le-au fost încredinţate în calitate de membri sau reprezentanţi ai Ordinului Asistenţilor Medicali şi Moaşelor din România;

i) să nu aducă prejudicii reputaţiei Ordinului Asistenţilor Medicali şi Moaşelor din România şi să acţioneze pe toată durata exercitării profesiei în vederea creşterii gradului de pregătire profesională.

(2) În vederea creşterii gradului de pregătire profesională, asistenţii medicali şi moaşele sunt obligaţi să efectueze  cursuri de pregătire şi alte forme de educaţie  continuă creditate. La cumularea numărului de credite stabilit în acest sens  de către Ordinul Asistenţilor Medicali şi Moaşelor din România se iau în calcul programele  şi alte activităţi.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Textul eliminat nu este de nivelul legii.

Idem.

Pentru o formulare mai clară şi cuprinzătoare.


Camera Deputaţilor.

14.
Art.63 alin.(1)

“Art.63. - (1) În vederea facilitării accesului la exerciţiul profesiei de asistent medical generalist şi a profesiei de moaşă pe teritoriul României, Ministerul Sănătăţii în colaborare cu Ordinul Asistenţilor Medicali si Moaşelor din România recunoaşte automat diplomele, certificatele şi titlurile de asistent medical generalist şi, respectiv, de moaşă, eliberate conform normelor Uniunii Europene, de autorităţile competente ale unui stat membru al Uniunii Europene, ale unui stat aparţinând Spaţiului Economic European şi ale Confederaţiei Elveţiene, cetăţenilor acestora.”


Se propune ca, la art.63, alin.(1) să se reformuleze după cum urmează:

“Art.63. - (1) În vederea facilitării accesului la exerciţiul profesiei de asistent medical generalist şi a profesiei de moaşă pe teritoriul României, Ministerul Sănătăţii în colaborare cu Ordinul Asistenţilor Medicali si Moaşelor din România recunoaşte diplomele, certificatele şi titlurile de asistent medical generalist şi, respectiv, de moaşă, eliberate conform normelor Uniunii Europene, de autorităţile competente ale unui stat membru al Uniunii Europene, ale unui stat aparţinând Spaţiului Economic European şi ale Confederaţiei Elveţiene, cetăţenilor acestora.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Daniela Bartoş (Grupul Parlamentar al PSD ) .
Această menţiune nu este necesară.
Camera Deputaţilor.

15.
___
Se propune ca, la Anexa nr.1B pct.I, după poziţia a doua “Asistent medical generalist cu studii superioare de scurtă durată”  se introduce un nou text ca poziţia a treia cu următorul cuprins:

“Asistent medical     - diplomă de              

 cu studii superioare     licenţă   

de lungă durată “        Ministerul

                                      Educaţiei şi

                                      Cercetării/

                                      Ministerul

                                      Educaţiei,      

                                     Cercetării şi

                                      Tineretului   

Autori: dl.dep.prof.dr.Mircea Ifrim (Grupul Parlamentar al PRM) , dl.dep.prof.dr.Petru Andea (Grupul Parlamentar al PSD ) şi Comisia pentru învăţământ, ştiinţă, tineret şi sport.        
Pentru punere în acord cu Legea nr.461/2000, modificată.


Camera Deputaţilor.


În urma dezbaterilor nu s-au înregistrat amendamente respinse.

                       PREŞEDINTE,                                                                                                     SECRETAR,

   DEP.ACAD.PROF.DR.MIRCEA IFRIM                                                                    DEP.FARM.ION BURNEI

